സാധാരണക്കാരന് ആശ്വാസമാണ് സംഗമം സൊസൈറ്റി അന്വര് സാദത്ത് എം.എല്.എ ആലുവ: പലിശയുടെ ദുരിതങ്ങള് അനുഭവിക്കുന്ന സാധാരണക്കാരന് ആശ്വാസമാണ് സംഗമം സൊസൈറ്റിയെന്ന് അന്വര് സാദത്ത് എം.എല്.എ അഭിപ്രായപ്പെട്ടു. വായ്പ വാങ്ങി പലിശക്കെണിയിലായ നിരവധിപേര് ജനപ്രതിനിധിയെന്ന നിലയില് സമീപിക്കുമ്ബോള് പലപ്പോഴും നിസ്സഹായാവസ്ഥയിലായിപ്പോകാറുണ്ടെന്നും അദ്ദേഹം പറഞ്ഞു. സംഗമം മള്ട്ടി സ്റ്റേറ്റ് കോഓപറേറ്റിവ് സൊസൈറ്റി ആലുവ ബ്രാഞ്ചിന്െറ നവീകരിച്ച ഓഫിസും സ്ട്രോങ് റൂമും ഉദ്ഘാടനം ചെയ്യുകയായിരുന്നു അദ്ദേഹം. ആലുവ ഹിറ കോംപ്ലക്സില് നടന്ന പരിപാടിയില് സംഗമം പ്രസിഡന്റ് ടി.കെ. ഹുസൈന് അധ്യക്ഷത വഹിച്ചു. നിക്ഷേപ സമാഹരണത്തിന്െറ ഭാഗമായി ആദ്യനിക്ഷേപം എം.എം.എ ജമാലില്നിന്ന് അലിയാര് ഖാസിമി സ്വീകരിച്ചു. സംഗമം മാനേജിങ് ഡയറക്ടര് മുഹമ്മദ് അഷ്ഫാഖ് പ്രവര്ത്തന റിപ്പോര്ട്ട് അവതരിപ്പിച്ചു. ജമാഅത്തെ ഇസ്ലാമി ജില്ല സെക്രട്ടറി കെ.കെ. സലീം, ആലുവ മര്ച്ചന്റ്സ് അസോസിയേഷന് പ്രസിഡന്റ് ഇ.എം. നസീര് ബാബു, ആലുവ മുസ്ലിം ജമാഅത്ത് ചീഫ് ഇമാം അലിയാര് ഖാസിമി, കെ.കെ. അലി, എ.എം. അബ്ദുല് ഖാദര്, എം.എം. അബ്ദുല് അസീസ് എന്നിവര് സംസാരിച്ചു. ആലുവ അന്സാര് മസ്ജിദ് ഇമാം ടി.കെ. അബ്ദുല് സലാം ഖുര്ആനില്നിന്ന് അവതരിപ്പിച്ചു. ടി.ബി. ഹാഷിം സ്വാഗതവും എം.എ. മുഹമ്മദ് അഷ്റഫ് നന്ദിയും പറഞ്ഞു. ക്യാപ്ഷന് ekg yas1 sangamam സംഗമം മള്ട്ടി സ്റ്റേറ്റ് കോഓപറേറ്റിവ് സൊസൈറ്റി ആലുവ ബ്രാഞ്ചിന്െറ നവീകരിച്ച ഓഫിസും സ്ട്രോങ് റൂമും അന്വര് സാദത്ത് എം.എല്.എ ഉദ്ഘാടനം ചെയ്യുന്നു